קרן ולקם

קרן ולקם (באנגלית: The Wellcome Trust) היא קרן נדבנות השוכנת בלונדון ופועלת בבריטניה ומחוצה לה. הקרן הוקמה בשנת 1936 במטרה לקדם ולשפר את בריאות בני האדם והיא מממנת מחקרים ברפואה וביו־רפואה. קרן וולקם היא קרן המחקר הפילנתרופית הגדולה ביותר בבריטניה, ומהגדולות בעולם. היא גם הקרן הפילנתרופית למחקר רפואי השנייה בגודלה בעולם (אחרי קרן ביל ומלינדה גייטס). הקרן הוקמה ביוזמת סר הנרי ולקם, מייסד חברת התרופות בורוז וולקם, אשר תרם את הונו לקידום הרפואה. פעילות הקרן הקרן מעודדת פרסום מחקרים מדעיים באתרים החופשיים לציבור (בלא תשלום), ומאמינה בקידום הידע בתחומי הרפואה והמחקר באמצעות פרסומים מסוג זה. בשנת 1992 פתחה הקרן את מכון סנגר, שייסד ג'ון סלסטון, ושנטל חלק מרכזי בפרויקט גנום האדם הציבורי. בשנת 2007 נפתח בניין ולקם לציבור ובו הוקם מוזיאון אוסף ולקם, במטרה להגביר את המודעות הציבורית בתחום הבריאות, ואת ההבנה הציבורית בנושאי בריאות ורפואה. במקביל נפתחה גם ספריית ולקם. מקום מושב הקרן הקרן פועלת משני מבנים הממוקמים בדרך יוסטון שבלונדון. בניין קרן ולקם, הממוקם בדרך יוסטון 183, נבנה משנת 1932 ובו פועל כיום מוזיאון אוסף ולקם. בסמוך, בדרך יוסטון 215, נבנה בשנת 2004 בניין גיבס - מבנה משרדים בתכנון משרד האדריכלים הופקינס, המשמש את הנהלת הקרן ומשרדיה. קישורים חיצוניים אתר האינטרנט הרשמי של קרן ולקם קרן ולקם, ברשת החברתית פייסבוק קרן ולקם, ברשת החברתית X (טוויטר) קרן ולקם, ברשת החברתית אינסטגרם קרן ולקם, ברשת החברתית LinkedIn קרן ולקם, סרטונים בערוץ היוטיוב בלוג הקרן אוסף ולקם ספריית ולקם Wellcome Images מידע על פרויקט הגנום האנושי מידע על מחלקת המלריה הערות שוליים